**ДОГОВОР за финансиране**

**от Механизма за възстановяване и устойчивост за изпълнение на инвестиция по компонент 8 Устойчив транспорт, инвестиция С8.I2. Бордово оборудване за Европейската система за управление на влаковете от Плана за възстановяване и устойчивост**

## 

**[***Идентификационен номер на договора за финансиране***]**

Днес, ………………, между:

1. Създадената в Министерството на транспорта и съобщенията Структура за наблюдение и докладване („СНД“) по Механизма за възстановяване и устойчивост (МВУ) на ЕС, създаден с Регламент (ЕС) 2021/241, представлявана от ………………………………………………… -ръководител на СНД,

наричан по-нататък само „СНД“,

от една страна,

и

2. [Пълно наименование на крайния получател съгласно регистрацията му],

[Седалище и адрес на управление],

[ЕИК или еквивалентен официален регистрационен номер],

наричан/о по-нататък “Краен получател на средства от МВУ” или само „Краен получател“,

от друга страна,

на основание чл. 27, ал.1 от Постановление на Министерски съвет № 114 от 8.06.2022 г. за определяне на детайлни правила за предоставяне на средства на крайни получатели от Механизма за възстановяване и устойчивост (ПМС № 114/2022), във връзка с постъпило предложение за изпълнение на инвестиция по Националния план за възстановяване и устойчивост (НПВУ) „С8.I2. Бордово оборудване за Европейската система за управление на влаковете“, включена в компонент 8 „Устойчив транспорт“ в Информационната система на Механизма за възстановяване и устойчивост (ИС на МВУ) по процедура за подбор на крайни получатели BG-RRP-8.014 Внедряване на Европейската система за управление на влаковете (ERTMS) на бордово оборудване на магистрални нулевоемисионни електрически локомотиви и нулевоемисионни електрически мотрисни влакове, които оперират по конвенционалната жп мрежа на Република България

и т. .. от Решение [*номер и дата на решението*] на ръководителя на СНД за предоставяне на средства от Механизма за възстановяване и устойчивост (МВУ) по чл. 20, ал. 1 от ПМС № 114/2022,

се подписа настоящия договор за следното:

**Член 1. Предмет**

|  |  |
| --- | --- |
|  | Структурата за наблюдение и докладване предоставя на Крайния получател безвъзмездно финансиране за изпълнение на инвестиция **„С8.I2. Бордово оборудване за Европейската система за управление на влаковете“, включена в компонент 8 „Устойчив транспорт“** („одобрената инвестиция“ или само „инвестицията“) от НПВУ, финансиран по МВУ, ,с максимален размер, интензитет (процент) на съфинансиране и други условия, посочени в описанието на инвестицията (формуляр за кандидатстване ведно с приложенията към него), както е описано в Приложение І към настоящия договор. |
|  | Безвъзмездното финансиране се предоставя съгласно условията на този договор и приложенията към него, които крайният получател декларира, че познава и приема. Крайният получател приема отпуснатото безвъзмездно финансиране и се задължава да изпълни всички задължения, произтичащи от този договор и неговите приложения. |
|  | Окончателният размер на безвъзмездното финансиране се определя при спазване на разпоредбите на чл. 11 и 12 от Приложение II „Общи условия към договор за финансиране на крайни получатели по Механизма за възстановяване и устойчивост“ към този договор. |

**Член 2. Влизане в сила на договора и срок на изпълнение на инвестицията**

|  |  |
| --- | --- |
|  | Настоящият договор влиза в сила от деня на подписването му. |
|  | Изпълнението на одобрената инвестиция започва от датата на влизането на договора в сила. |
|  | Срокът на изпълнение на инвестицията е определен в т. 1 на Приложение І към този договор, считано от датата на влизане в сила на договора. Същият може да бъде удължаван по взаимно споразумение на страните по реда на чл. 17 от Приложение ІІ към този договор, но не повече от максималния срок за изпълнение на инвестициите, определен в условията за кандидатстване по процедурата за предоставяне на средства от МВУ. |

**Член 3. Държавна помощ**

|  |  |
| --- | --- |
|  | Безвъзмездното финансиране по този договор представлява държавна помощ по смисъла на чл. 107, пар. 1 от Договора за функциониране на Европейския съюз. {Допълва се в съответствие с решение на ЕК по нотификация за държавна помощ SA.103967 (2022/N) - RRF Bulgaria: Implementation of the ERTMS for on-board equipment of zero-emission electric locomotives and zero-emission electric trains, which operate on the conventional railway network of the Republic of Bulgaria} |
|  | Във връзка с горното крайният получател се задължава:  а) подвижният състав, одобрен за инсталиране на бордово оборудване за ERTMS в рамките на инвестицията, да бъде в редовна експлоатация най-малко 10 години след инсталирането;  б) ако има основателна причина дадена единица от одобрения подвижен състав да не бъде експлоатирана в продължение на най-малко 10 години, да прехвърли за своя сметка бордовото оборудване на друг подвижен състав с нулеви емисии, който да бъде експлоатиран от него най-малко за оставащото време до края на 10-годишния период;  в) да не нарушава принципа за ненасяне на значителни вреди при изпълнение на инвестицията;  г) в случай че продаде/прехвърли на следващ оператор избрания за подпомагане подвижен състав, това трябва да стане по пазарна цена, която не включва/от която се приспада получената от бенефициера помощ;  д) да осигури необходимия финансов ресурс в размер на 50% от общо допустимите разходи за изпълнение на дейностите, предвидени в предложението за изпълнение на инвестицията;  е) да уведоми своевременно администратора на държавна помощ, в случай че му бъдат отнети лицензията за извършване на железопътни превози издаден в страна членка на Европейския съюз или сертификата за безопасност с област на действие Република България. |

**Член 4. Изисквания към изпълнението на инвестицията**

|  |  |
| --- | --- |
|  | Крайният получател изпълнява инвестицията съгласно описанието на одобрената инвестиция (формуляр за кандидатстване ведно с приложенията към него), представляващо Приложение І към този договор, заведено в ИС на МВУ под номер [*номер от ИС на МВУ*], условията за кандидатстване и условията за изпълнение по процедурата на подбор на предложения за изпълнение на инвестиции от крайни получатели и клаузите на настоящия договор. |
|  | За неразделна част от клаузите на настоящия договор се считат и изискванията и процедурите относно управлението, изпълнението, отчитането и разплащането на инвестициите, регламентирани в нормативните и общите административни актове, приемани в кръга на тяхната компетентност от органите, отговорни за управлението и изпълнението на одобрения Национален план за възстановяване и устойчивост съгласно *Постановление № 157 от 7 юли 2022 г. за определяне на органите и структурите, отговорни за изпълнението на Плана за възстановяване и устойчивост на република България, и на техните основни функции (ПМС № 157/2022)*, Ръководството за изпълнение на инвестициите по чл. 31, ал. 1 от ПМС № 114/2022 г., в случай, че такова е издадено от СНД, както и в текущите оперативни указания на СНД, публикувани на официалната й интернет-страница. |
|  | Изпълнението на инвестицията се съобразява с всички приложими нормативни актове от националното законодателство и законодателството на ЕС. |
|  | Крайният получател е длъжен да заплати изцяло дължимия ДДС върху допустимите разходи за изпълнение на инвестицията и да администрира ДДС като допустим/недопустим разход в съответствието с приложимите за това правила. |

**Член 5. Индикатори, чието неизпълнение се счита за пълно или частично неизпълнение на инвестицията**

|  |  |
| --- | --- |
|  | Неизпълнението или неотчитането по предвидения ред от крайния получател на стойността на целите**,** посочени в т. 10 „Бюджет“ на Приложение І, дава право на СНД да изплати на крайния получател непълен размер на безвъзмездното финансиране по този договор, съобразно степента на неизпълнение на индикатора и причините за това, в съответствие с чл. 11.4 – 11.5 от Приложение ІІ „Общи условия на договора“. |

**Член 6. Нередности при изпълнението на договора**

Допуснатите при изпълнението на договора нередности могат да имат за последица:

* едностранно прекратяване на договора за финансиране от страна на СНД;
* цялостно или частично непризнаване на извършените разходи, като СНД вземе предвид тежестта на нарушенията и отражението им върху изпълнението на инвестицията, като предостави на крайния получател възможност да изложи своето становище;
* възстановяване на изплатеното безвъзмездно финансиране, както и съответните публичноправни последици.

**Член 7. Условия за плащане**

|  |  |
| --- | --- |
|  | Исканията за плащане се подкрепят с представяне на финансово-технически отчети (ФТО) в съответствие с чл. 10.1 и 10.2 от Приложение II. |
| 7.2. | Крайният получател заплаща и докладва направените разходите на СНД в съответствие с условията на настоящия договор. Структурата за наблюдение и докладване възстановява на крайния получател до 50 % от направените допустими разходи на оборудван подвижен състав и обучени за управлението му лица, но не повече от (за локомотив - 551 229 лв./за мотрисен влак - 708 832 лв.)  По договора ще се извършват едно или повече плащания в размер, определен като към стойността на извършените допустими разходи за изпълнение на инвестицията в отчетния период се приложи процентът на безвъзмездно финансиране, определен в описанието на инвестицията – Приложение І.  Плащане се извършва при представяне чрез ИС на МВУ на:   * искане за плащане; * съответен Финансово-технически отчет (ФТО); * финансова идентификационна форма [по образец на СНД]; * декларация [по образец на СНД] за спазване на принципите и основните изисквания към изпълнението на МВУ съгласно Регламент (ЕС) 2021/241 (принципа за непричиняване на значителна вреда съгл. чл. 5, пар. 2, забрана за двойно финансиране съгласно чл. 9, изречение 2, забраната за измама, корупция и конфликт на интереси съгласно чл. 22 от посочения регламент) |
| 7.3.  7.4. | В рамките на срока по чл. 9.8 от Приложение II във връзка с членове 9.4 - 9.6 от Приложение II, когато извършени и потвърдени от крайния получател, признати за допустими и изплатени от СНД към крайния получател, разходи впоследствие бъдат признати за недопустими от СНД, контролен или одитиращ орган, същите подлежат на възстановяване от крайния получател по установения за това ред.  СНД превежда 99,9 % от стойността по т. 7.2. на крайния получател за направените преки разходи и 0,1 % от нея за направените непреки разходи на партньора на крайния получател – Национална компания „Железопътна инфраструктура“, съгласно описанието на инвестицията (Приложение I). Крайният получател превежда 0,1 % от стойността на своя принос на Национална компания „Железопътна инфраструктура“, като общият размер на непреките разходи е 0,1 % от общата стойност на допустимите разходи. |

**Член 8. Адреси за кореспонденция**

|  |  |
| --- | --- |
|  | Кореспонденцията, свързана с настоящия договор, се извършва в писмена форма и трябва да съдържа номера на този договор за финансиране и наименованието на одобрената инвестиция, като трябва да бъде изпращана посредством ИС на МВУ. |
| 8.2. | Страни по този договор за финансиране могат да осъществяват кореспонденция и на следните адреси:   |  |  | | --- | --- | | За СНД: | [*адрес за кореспонденция на СНД*] | | За Крайния получател: | [*адрес за кореспонденция на крайния получател*] | |

**Член 9. Приложения**

|  |  |  |  |  |  |  |
| --- | --- | --- | --- | --- | --- | --- |
| 9.1. | Следните документи представляват приложения към настоящия договор и са неразделна част от него:   |  |  | | --- | --- | | Приложение I: | Описание на одобрената инвестиция (предложението на крайния получател за изпълнение на инвестицията - формуляр за кандидатстване, подаден в ИС на МВУ, ведно с приложените към него документи), във вида, в който е окончателно одобрен от СНД след съответните корекции, ако такива са били извършвани; | | Приложение II: | Общи условия към договора за финансиране по Механизма за възстановяване и устойчивост (в електронен вариант в ИС на МВУ). | | |
| 9.2. | В случай на противоречие между разпоредбите на Приложенията и тези на настоящия договор, с предимство се прилагат разпоредбите на договора. | |
|  | |
|  | |

Настоящият договор се състави и подписа в гр. София в [х] еднообразни екземпляра – по …………….. за всяка от страните.

[алтернативно: *Настоящият договор е съставен като електронен документ и подписан с електронни подписи* *в съответствие със Закона за електронния документ и електронните удостоверителни услуги]*.

|  |  |  |  |
| --- | --- | --- | --- |
| **За Краен получател** | | **За Ръководител на Структурата за наблюдение и докладване** | |
| Име |  | Име |  |
| Длъжност |  | Длъжност |  |
| Подпис |  | Подпис |  |
| Дата |  | Дата |  |