Приложение 3 към Формуляра за кандидатстване

**ПАРТНЬОРСКО СПОРАЗУМЕНИЕ**

Отчитайки задълженията по Регламент (ЕС) 2021/241 на Европейския парламент и на Съвета от 12.02.2021 г. за създаване на Механизъм за възстановяване и устойчивост, наричан по-нататък „Регламент (ЕС) 2021/241“, както и по Оперативното споразумение …… от …….2023 г. между Министерството на транспорта и съобщенията и Министерството на финансите в изпълнение на инвестиция **„С8.I2. Бордово оборудване за Европейската система за управление на влаковете“, включена в компонент 8 „Устойчив транспорт“** съгласноНационалния план за възстановяване и устойчивост на Република България,

се подписа настоящото споразумение за партньорство между:

…………………………………………………………... (железопътен превозвач), ЕИК ......................................., със седалище и адрес на управление: ......................................................................................................................................................, представлявано от ........................................................................ (име, фамилия на подписващия), в качеството му ........................................................., наричано „краен получател“

и

Национална компания „Железопътна инфраструктура“ (основен управител на железопътната инфраструктура), БУЛСТАТ 130823243, със седалище и адрес на управление: гр. София, бул. „Мария Луиза“ № 110, представлявано от …………………………………………, наричано „водещ партньор“,

заедно наричани „партньори/страни по споразумението“,

за изпълнение на инвестиция „С8.I2. Бордово оборудване за Европейската система за управление на влаковете“,

като за целите на споразумението:

***„Краен получател“*** е кандидат за средства по инвестиция „С8.I2. Бордово оборудване за Европейската система за управление на влаковете“ – търговец, който притежава лиценз за извършване на железопътни превози на пътници и/или товари по железопътната мрежа, издаден в държава - членка на ЕС, и единен сертификат за безопасност с район на действие в Република България, удостоверяващ, че железопътното предприятие е въвело система за управление на безопасността и има капацитет да изпълнява законоустановените си задължения съгласно член 10, параграф 3 от Директива (ЕС) 2016/798, чието предложение за изпълнение на инвестицията е одобрено с решение на ръководителя на Структурата за наблюдение и докладване в резултат на извършена процедура чрез подбор и с когото е сключен договор за предоставянето на средства от Механизма;

***„Водещ партньор“*** е Национална компания „Железопътна инфраструктура“, която е държавно предприятие по чл. 62, ал. 3 от Търговския закон и е отговорна за изпълнението на дейностите, описани в настоящото споразумение;

***Структура за наблюдение и докладване /СНД/*** e Структурата за наблюдение и докладване, определена от министъра на транспорта и съобщенията по реда на чл. 8 от *Постановление № 157 на Министерския съвет от 2022 г. за определяне на органите и структурите, отговорни за изпълнението на Плана за възстановяване и устойчивост на Република България, и на техните основни функции*, за изпълнение на задълженията на Министерството на транспорта и съобщенията съгласно Приложение № 1 към чл. 3, ал. 1, т. 2 към ПМС № 157 от 2022 г. по инвестиция „С8.I2. Бордово оборудване за Европейската система за управление на влаковете“.

**раздел I. Предмет на споразумението**

1. Предмет на това споразумение е определяне на правата и задълженията на партньорите с оглед подготовката, кандидатстването и изпълнението на инвестиция „С8.I2. Бордово оборудване за Европейската система за управление на влаковете“ от Националния план за възстановяване и устойчивост на Република България (НПВУ) за избраните за преоборудване в процедурата за предоставяне на безвъзмездна финансова помощ локомотиви, експлоатирани от крайния получател.
2. До 50 процента от бюджета на инвестиция „С8.I2. Бордово оборудване за Европейската система за управление на влаковете“ се осигурява от НПВУ, но не повече от осигурената безвъзмездна финансова помощ (БФП). Останалите средства се осигуряват с лично самофинансиране на крайния получател.
3. Предметът по т. 1 включва и изпълнение на разпоредбите на чл. 11 от ПМС № 157 от 2022 г., включително провеждането на процедура за обществена поръчка с предмет: „Доставка, монтаж, пускане в експлоатация, изпитване, получаване на разрешителни и обучение на персонал на комплекти ETCS бордово оборудване, ниво 2, Базова линия 3“.

4 ) Чрез настоящото споразумение страните установяват своите права и задължения в периода на подготовка, кандидатстване и изпълнение на инвестицията, в случай, че предложението бъде класирано и се подпише договор за БФП, съгласно условията, посочени в Насоките за кандидатстване по инвестицията, условията, посочени в договора за получаване на БФП, сключен между крайния получател и Структурата за наблюдение и докладване и при спазване на действащото национално и европейско законодателство, имащо отношение за постигане на целите на горепосочената инвестиция.

**раздел II. Срок на споразумението**

1. Споразумението влиза в сила от датата на влизане в сила на договора за предоставяне на безвъзмездната финансова помощ по инвестицията, с изключение на разпоредбата на Раздел VII „Съвместни дейности на партньорите“, т. 1, подт. 1.1., б. „а“, първо тире, която влиза в сила от датата на подписване на това споразумение.
2. Срокът за изпълнение на проекта по инвестицията е до 31 март 2026 година.
3. Споразумението е валидно за срок до датата на окончателното плащане по договора за безвъзмездна финансова помощ.

**раздел III. Стойност на проекта**

1. Общата стойност на инвестицията е до ..............лева <с думи> (посочва се сумата на всички предвидени разходи без ДДС съгласно предложението за изпълнение на инвестицията), от които:

1.1. до 50 % от общата стойност на инвестицията, но не повече от ...........лева <с думи>, е безвъзмездната финансова помощ;

1.2. остатъкът от общата стойност на инвестицията е собствен принос на крайния получател, представляващ най-малко 50 % от общата стойност на инвестицията.

1. *Разходите, които се считат за недопустими, са посочени в Указанията за кандидатстване и Указанията за изпълнение, одобрени от ръководителя на СНД.*

**раздел IV. Дейности, предвидени за изпълнение**

1. Съгласно Насоките за кандидатстване, дейностите по инвестицията включват:

1.1. проектиране, доставка, монтаж, пускане в експлоатация на бордовото оборудване за ERTMS ниво 2, базова линия 3;

1.2. обучение на персонала за работа с новото бордово оборудване за ERTMS ниво 2, базова линия 3, за всеки одобрен за оборудване тип и серия локомотив и/или мотрисен влак, опериран от крайния получател.

1. Дейностите по монтирането на бордовите подсистеми за контрол, управление и сигнализация на железопътните возила следва да отговарят на изискванията по Регламент за изпълнение (ЕС) 2019/776 на Комисията от 16 май 2019 година, Анекс А, набор от спецификации № 3.
2. За определяне на режимите на работа на системата трябва да се прилага 04 SUBSET-026 v360 по набор от спецификации № 3 (ETCS, базова линия 3, версия 2 и GSM-R, базова линия 1). Системата следва да е напълно съвместима за работа по железопътни линии, оборудвани с ERTMS/ETCS ниво 1 или ERTMS/ETCS ниво 2, system versions x=1, x=2.

**раздел V. Допустимост на разходите**

1. Началната дата за допустимост на разходите е първият ден след подписване на договора за безвъзмездна финансова помощ (БФП).
2. Разходите по проекта трябва да бъдат заплатени на изпълнителя по обществената поръчка най-късно до крайния срок на договора за БФП, но не по-късно от **31 март 2026 г**. Разходи, извършени след приключване на периода на изпълнение, не са допустими.
3. В случай, че одобреният подвижен състав не бъде оборудван в срока на допустимост на разходите по ал. 2, крайният получател осигурява от собствения си бюджет необходимите средства за финализиране на инвестицията по отношение на собствения си подвижен състав.
4. В случай че в процеса на изпълнение на инвестицията крайният получател извърши недопустими разходи, те са изцяло за негова сметка и ако тези разходи са включени в разходооправдателните документи по т. 3 от раздел VI, те ще бъдат приспаднати от възстановимата стойност на плащането по проекта от администратора на помощта.
5. Допустими за финансиране по процедурата са „преки“ и „непреки“ разходи.
6. **„Преки“** са разходите, които се извършват в изпълнение на предвидените по проекта на крайния получател допустими дейности и пряко допринасят за постигането на неговите цели и резултати.
7. Допустими за финансиране са преки разходи за следните дейности:

а) проектиране, доставка, монтаж, пускане в експлоатация на бордовото оборудване за ERTMS ниво 2, базова линия 3;

б) обучение на персонала за работа с новото бордово оборудване за ERTMS ниво 2, базова линия 3 на всеки модифициран тип и серия локомотиви и мотрисни влакове.

1. Дейностите по монтирането на бордовите подсистеми за контрол, управление и сигнализация на железопътните возила следва да отговарят на изискванията, дефинирани в РЕГЛАМЕНТ за изпълнение (ЕС) 2019/776 на Комисията от 16 май 2019 година, Анекс А набор спецификации 3. За определяне на режимите на работа на системата трябва да се прилага 04 SUBSET-026 v360 по Набор от спецификации № 3 (ETCS, базова линия 3, версия 2 и GSM-R, базова линия 1). Системата следва да е напълно съвместима за работа по железопътни линии, оборудвани с ERTMS/ETCS ниво 1 или ERTMS/ETCS ниво 2, system versions x=1, x=2.
2. Разходите по т. 6 могат да включват (изброяването не е изчерпателно) разходи за:

9.1. закупуване на оборудване:

* централен компютър EVC (European Vital Computer));
* записващ модул JRU (Juridical Recording Unit);
* интерфейс машинист-машина (Driver-Machine Interface);
* модул BTM (Balise Transmission Module), включващ антена за четене на бализи;
* система за одометрия;
* бордови интерфейс между ETCS и тяговото превозно средство (връзка със системата за управление и спиране на превозното средство) TIU (Train Interface Unit);
* LTM (Loop Transmission Module) - предавателен модул за комуникация с верига;
* EURORADIO - интерфейс между GSM-R и ETCS;
* OBU (OnBoard Unit) - бордово (мобилно) устройство за контрол, управление и сигнализация на ERTMS/ETCS, което следи за спазването на инструкциите за управление;

9.2. монтиране на бордовата част в железопътното превозно средство;

9.3. монтиране на специализирано окабеляване за свързване на оборудването;

9.4. дейности по подготовка и одобрение на бордовата система ETCS на железопътно превозно средство за издаване на одобрение на типа или разрешение за промяна на типа от ИАЖА, извън посочените в останалите точки, в това число проектиране;

9.5. извършване на изпитвания за оперативна съвместимост с цел одобряване на типа на модернизирания подвижен състав, в т.ч. извършване на съответните ЕО оценки, оценки за съответствие на подсистемата с националните правила за безопасност, оценка от независим орган, както и такса за одобряване на тип возило;

9.6. промени в системата за управление на локомотива и/или мотрисния влак (хардуер и софтуер), свързани с инсталирането на бордовото устройство ETCS;

9.7. други разходи, **пряко** свързани с мярката, включително и разходите за публичност;

9.8. обучение на персонала за работа с новото бордово оборудване за ERTMS ниво 2 на всеки тип и серия локомотив и/или мотрисен влак.

1. **„Непреки разходи“** са разходите, които са свързани с изпълнението на дейности, предвидени в проекта, които не допринасят пряко за постигането на неговите цели и резултати, но са необходими за неговото цялостно администриране, управление, оценка и финансово изпълнение.
2. В рамките на проекта са допустими следните категории „непреки разходи“:

11.1. разходи за персонал във връзка с управлението на проекта на водещия партньор, в т.ч. за изпълнение на дейности по раздел VII на това споразумение;

11.2. други оперативни разходи на водещия партньор, свързани с управлението на проекта, в т.ч. командировъчни.

**раздел VI. Възстановяване на разходите**

1. Разходите по Раздел V, т. 6 **се финансират чрез възстановяване на разходите, реално извършени и платени при изпълнението на инвестицията,** отговарящи на условията, посочени в Условията за кандидатстване.
2. Крайният получател има задължението да предоставя на СНД всички подкрепящи документи по отношение на преките разходи.
3. Разходите по раздел V, т. 11 се финансират, по равно от крайния получател и от МВУ, като за определяне на размера им се прилага единна ставка в размер на 0,10 % от разходите по Раздел V, т. 6.
4. Разходите по т. 1 и 3 се възстановяват съгласно условията на договора за БФП, **след въвеждане** **в експлоатация на бордовото оборудване на конкретния подвижен състав и след представяне на** доказателства за преминато обучение на лицата, управляващи подвижния състав, като общият им размер за подвижен състав не може да надхвърли :

* локомотив – 551 229 лв. ;
* електрически мотрисен влак – 708 832 лв.

1. Структурата за наблюдение и докладване изплаща приноса от НПВУ:

* по сметката на крайния получател за разходите по т. 1;
* по сметката на водещия партньор за разходите по т. 3.

**Раздел VII Съвместни дейности на партньорите**

1. Партньорите подготвят и изпълняват съвместно дейности по чл. 11, ал. 2, т. 2-10 от ПМС № 157/2022 г., спазвайки изискванията по ал. 2, т. 1 на същия член, както следва:

1.1. сключване на договор за изпълнение на дейностите по инвестицията, като:

а) водещият партньор отговаря за:

- подготовка на документацията за обществена поръчка, включително съгласуването й с крайния получател и извършване на действията по чл. 44, ал. 3 от Закона за обществените поръчки;

- провеждане на процедурата за обществена поръчка и избор на изпълнител;

- сключва договор с избрания изпълнител;

б) крайният получател:

- съгласува документацията за обществената поръчка в срок от 5 работни дни след като я получи;

- оказва дължимото съдействие при подготовката на обществената поръчка до сключване на договора, включително осигурява достъп на участниците в обществената поръчка за оглед на подвижния състав, подлежащ на оборудване;

- съгласява се партньорът да направи предварително обявление за обществена поръчка след подаване на предложението и преди подписване на договора, съгласувано с крайния получател;

1.2. осъществяване на контрол върху изпълнението на сключените договори, като:

а) водещият партньор:

- осъществява контрол по изпълнението на договора по т.1.1, включително извършва документална проверка и проверка на място на изпълнените дейности, като проверява и дали същите са приети от крайния получател в съответствие с условията на договора за обществена поръчка;

- съгласува финансово-техническите отчети на крайния получател към СНД;

- при съмнение за сериозна нередност по смисъла на Общите условия на договора за безвъзмездна помощ информира незабавно СНД;

- осигурява екип от експерти с необходимата професионална компетентност за изпълнение на посочените по-горе задължения;

б) крайният получател:

- осъществява контрол по изпълнението на сключения договор, като следи за правилното изпълнение и приема дейностите, предмет на договора по т.1.1, в частта относно експлоатирания от него подвижен състав;

- при констатирани нарушения в процеса на изпълнение на дейностите информира незабавно водещия партньор и изпълнителя на договора за обществена поръчка;

- при съмнение за сериозна нередност по смисъла на   
Общите условия на договора за безвъзмездна помощ информира незабавно водещия партньор и СНД;

- извършва плащания по и/или във връзка с договора с изпълнителя на обществената поръчка;

- води кореспонденция с водещия партньор и изпълнителя по договора;

- по време на изпълнение на обществената поръчка осигурява достъп до подвижния състав и оказва дължимото съдействие при монтажа и настройката на оборудването, включително участва при съставянето на протоколите за удостоверяване на изпълнените работи; сроковете и обхвата на необходимите дейности са съобразени с условията на договора по т.1.1;

- осигурява екип от експерти с необходимата професионална компетентност за изпълнение на посочените по-горе дейности;

1.3. осигуряване на информацията съгласно чл. 22, параграф 2, буква „г“ от Регламент (ЕС) 2021/241 като:

а) водещият партньор въвежда информация по подбукви „ii“ и „iii“ от разпоредбата в Информационната система на Механизма за възстановяване и устойчивост (ИС на МВУ);

б) крайният получател въвежда информацията по подбуква „i“ от разпоредбата в ИС на МВУ;

1.4. осигуряване на одитна следа, като:

а) водещият партньор съхранява всички създадени от него документи, както и предоставените му документи, свързани с изпълнението на инвестицията и договора за обществена поръчка в съответствие с изискванията на Общите условия и Указанията за изпълнение на договора за БФП;

б) крайният получател съхранява всички създадени от него документи, както и предоставените му документи, свързани с изпълнението на инвестицията и договора за обществена поръчка в съответствие с изискванията на Общите условия и Указанията за изпълнение на договора за БФП;

1.5. представяне в информационната система за Механизма на финансово-технически отчети:

а) крайният получател изготвя и представя финансово-технически отчети в информационната система за Механизма;

б) водещият партньор преглежда финансово-техническите отчети в информационната система за Механизма и където е приложимо документира резултатите от прегледа и ги предоставя на СНД;

1.6. осигуряване на аналитична счетоводна отчетност за всички разходи и извършени плащания по инвестицията, за вземанията и задълженията, както и съпоставимост с финансовата информация, която се посочва във финансово-техническия отчет като:

а) водещият партньор проверява изпълнението на задълженията на крайния получател по тази точка като при поискване докладва на СНД за това;

б) крайният получател осигурява аналитична отчетност в съответствие с насоките за кандидатстване и приложенията към тях;

1.7. осигуряване на достъп до документи и до мястото на изпълнение на инвестициите на национални и европейски контролни и одитни органи, включително СНД или структурата за наблюдение на Европейската комисия, на Европейската сметна палата, на Европейската служба за борба с измамите и на Европейската прокуратура;

1.8. идентифициране и предприемане на действия за намаляване на рисковете за изпълнение на мярката, като:

а) водещият партньор идентифицира и докладва рисковете и мерките за намаляването им в ИС на МВУ;

б) крайният получател идентифицира, както и докладва на водещия партньор, рисковете по мярката, свързани с дейността му по инвестицията, и мерките за намаляването им, като също така съгласува такава информация, подготвена от водещия партньор;

1.9. крайният получател спазва принципа за „ненанасяне на значителни вреди“ при изпълнението на мярката, включително при възлагането на обществени поръчки.

**раздел VIII. Други права и задължения**

1. Водещият партньор:
   1. на основание чл. 1, т. 1.9. от Общите условия на договора за финансиране изпълнява условията, приложими към крайния получател по силата на тези Общи условия;
   2. посочва в процедурата за обществена поръчка условията относно гаранциите (в т.ч. и гаранцията за авансово плащане), които ще се предоставят от изпълнителя;
   3. изпраща до крайния получател уведомления за размера и срока, в който трябва да преведе средства за авансово, междинни и окончателно плащане на изпълнителя по договора за обществена поръчка по отношение на оперирания от крайния получател подвижен състав – обект на обществената поръчка;

1.4. изпраща до крайния получател уведомления за необходимостта от превеждане на средства за плащане на неустойки и други обезщетения по договора за обществена поръчка по отношение на оперирания от крайния получател подвижен състав – обект на обществената поръчка, които крайният получател е длъжен да преведе в срока, посочен в уведомлението;

* 1. следи за изпълнението на изискванията за публичност от страна на изпълнителя на обществената поръчка.

1. Крайният получател носи отговорност за изпълнението на инвестициите при спазване на принципите на добро финансово управление, приложимото законодателство и условията на сключения договор за финансиране, в т.ч.:

2.1. за това, че разходите, финансирани със средства от ПВУ, са направени при изпълнението на инвестицията и съответстват на дейностите, договорени в настоящото споразумение, насоките за кандидатстване и са в съответствие с разпоредбите на договора за БФП и договора за изпълнение на обществената поръчка;

2.2. да преведе необходимите средства (в т.ч. за аванс, междинни и окончателно плащане) съгласно договора за изпълнение на обществената поръчка и в съответствие с уведомлението по т. 1, подт. 1.4;

2.3. да гарантира, че одобрените локомотиви и/или мотрисни влакове ще бъдат в редовна експлоатация най-малко 10 години след инсталирането на ERTMS оборудването;

2.4. ако има основателна причина единица от одобрените локомотиви и/или мотрисни влакове да не бъде експлоатирана в продължение на най-малко 10 години, крайният получател да прехвърли за своя сметка бордовото оборудване на друг подвижен състав с нулеви емисии, който да бъде експлоатиран от него най-малко за оставащото време до края на 10-годишния период;

2.5. да уведоми своевременно администратора на държавна помощ, в случай че му бъде отнета лицензията за извършване на железопътни превози на територията или сертификата за безопасност с област на дейност в Република България;

2.6. в гаранционните срокове по договора за обществена поръчка да уведоми водещия партньор и изпълнителя за открити недостатъци и/или скрити дефекти по оборудването в срок до 5 работни дни от тяхното откриване и да получи отстраняване на същите в срок съгласно условията на договора за обществена поръчка;

2.7. да следи за изпълнението на изискванията за публичност от страна на изпълнителя на обществената поръчка.

**раздел IX. Поверителност**

1. Партньорите се задължават да запазят поверителността на всеки документ, информация или друг материал, съобщен им във връзка с изпълнението на инвестицията, най-малко 10 години от приключването на инвестицията.
2. Документите, книжата, данните и информацията, използвани за рекламни цели за информиране и насърчаване на публичността, не се считат за поверителни.
3. Предоставянето на каквато и да е информация на лицата, участващи в изпълнението / проверката / контрола / одита на договора за БФП, ще се извършва на поверителна основа и ще обхваща само информацията, която е необходима за изпълнение на договора.
4. Страните по споразумението не носят отговорност за разкриване на информация в процеса на изпълнение на инвестицията, ако:

4.1. информацията е разпространена с писменото съгласие на партньорите или е предоставена от СНД; или

4.2. една от страните е била законово принудена да предостави информацията.

1. Неспазването на задължението за поверителност дава право на потърпевшата страна да иска обезщетение от виновната по общия ред.

**раздел X. Сериозни нередности и двойно финансиране**

1. В настоящото споразумение сериозни нередности са тези, определени като такива в чл. 5, 6 и 7 от Общите условия на договора за безвъзмездна финансова помощ;
2. В съответствие с чл. 9 от Регламент (ЕС) 2021/241 двойно финансиране при изпълнението на договора, засягащо финансовите интереси на ЕС, е налице, когато дейности по договора получават подкрепа едновременно от МВУ и от други програми и инструменти на ЕС, като тази подкрепа покрива същите разходи. При никакви обстоятелства едни и същи разходи не могат да се финансират два пъти от бюджета на ЕС.
3. За всяко подозрение за наличие на сериозна нередност или двойно финансиране, което е възникнало по време на изпълнението на споразумението, се уведомява незабавно СНД.

**раздел XI. Решаване на спорове**

Ако възникне спор между партньорите по инвестицията, всеки партньор може да потърси правата си по съответния ред съгласно българското законодателство.

**раздел XII. Форсмажор**

1. Непреодолима сила е всяко външно събитие, възникнало след сключването на споразумението, което не е могло да се предвиди и е в резултат на непредвидени или непредотвратими събития от извънреден характер, което възпрепятства изпълнението на споразумението за партньорство в цялост или частично.
2. Партньорите се освобождават от отговорност за неизпълнение на задълженията си, когато невъзможността за изпълнение се дължи на непреодолима сила.
3. Никоя от страните не може да се позовава на непреодолима сила, ако е била в забава и не е информирала другата страна за възникването на непреодолима сила.
4. Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата страна незабавно при настъпване на непреодолимата сила.
5. Докато трае непреодолимата сила, изпълнението на задълженията по споразумението се спира.
6. Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнение на споразумението.
7. Страната, която се позовава на непреодолима сила, уведомява другата страна за непреодолимата сила в рамките на 5 (пет) календарни дни от датата на настъпване на непреодолимата сила.
8. Страната, която се позовава на непреодолима сила, е длъжна да изпрати на другата страна документ, удостоверяващ наличието на непреодолима сила, в рамките на 15 (петнадесет) календарни дни от датата на съобщаването й. Страната, която се позовава на непреодолима сила, има задължението да съобщи датата на прекратяване на непреодолимата сила в рамките на 5 (пет) календарни дни след прекратяването й.

**раздел XIII. Прехвърляне на права**

1. Водещият партньор или крайният получател нямат право да се отказват или прехвърлят изцяло или частично правата и задълженията, произтичащи от настоящото споразумение, без одобрението на СНД.
2. При преобразуване партньорът е длъжен да прехвърли всички задължения по този договор на правоприемника, за което уведомява предварително СНД.

**раздел XIV. Промяна на споразумението**

1. Промяна на настоящото споразумение не се допуска в срока на изпълнение на инвестицията, освен в случаите, посочени в т. 2 и 3 от този раздел.
2. Партньор може да направи следните промени, за което не се сключва допълнително споразумение:

2.1. промяна на седалището – за извършването й се изпраща уведомление до другата страна в срок до 15 (петнадесет) дни след промяната на адреса;

2.2. промяна в законния представител – за извършването й се изпраща уведомление до другата страна в срок до 7 (седем) работни дни след настъпване на обстоятелството.

1. Настоящото споразумение може да се изменя чрез допълнително споразумение, когато изменението се налага поради промени в националното или европейското приложимо законодателство. Споразумението се сключва след одобрението на СНД.
2. За извършената промяна по т. 2 партньорите уведомяват СНД.

**раздел XV. Прекратяване на споразумението**

1. Споразумението се прекратява при прекратяване на договора за предоставяне на БФП по инвестицията.
2. Структурата за наблюдение и докладване може да прекрати договора за БФП, когато:

2.1. инвестицията не е или не може да бъде изпълнена изцяло чрез извършване на планираните дейности, планираните крайни продукти и резултати или инвестицията не може да бъде реализирана навреме; или

2.2. партньор не е представил в сроковете изискваните отчети или доказателства или не е предоставил необходимата информация в срока и не е надлежно обосновал тези забавяния; или

2.3. партньор е възпрепятствал или попречил на проверка или одит; или не са спазени препоръките, произтичащи от одитните проверки; или

2.4. разкрита е измама, извършена от партньор; или

2.5. партньор не е изпълнил други условия или изисквания, посочени в договора за предоставяне на БФП.

1. Споразумението може да се прекрати едностранно от водещия партньор с едномесечно предизвестие, в случаите на виновно неизпълнение на задълженията на крайния получател по раздел VII. Крайният получател дължи възстановяване на разходите (платени или дължими) по действително извършените дейности по раздел III, както и дължимите неустойки по сключения договор за обществена поръчка за бордовото оборудване.
2. Споразумението може да се прекрати по искане на крайния получател – в този случай той дължи заплащане на разходите за всички дейности по инвестицията, както и дължимите неустойки по сключения договор за обществена поръчка за бордовото оборудване.

**раздел XVI. Обмяна на информация**

1. Всяка кореспонденция и всякакви официални уведомления могат да бъдат изпратени на следните адреси:

Водещ партньор: ……………………. и на ел. адрес…………………………

Краен получател: … …………………. и на ел. адрес ………………………..

1. Цялата кореспонденция по настоящото споразумение се води в писмена форма, като се упоменава заглавието на инвестицията и на обществената поръчка за бордовото оборудване.

**раздел XVII. Допълнителни разпоредби**

За всички неуредени в настоящия Договор въпроси се прилага действащото българско законодателство.

Настоящото споразумение се подписа в ...... еднообразни екземпляра – ….. за водещия партньор и ...............за крайния получател.

**За водещия партньор** **За Крайния получател**

....................................... .........................................